SUN มั่นใจ! ลุยเปิดโรงงานปกติ หลังระดับน้ำแห้ง เตรียมรับมือฝนตกหนัก 16-18 ก.ย.นี้
SUN เดินหน้าเปิดโรงงานดำเนินการผลิตตามปกติ หลังเข้าท่วมพื้นที่ทะลักในโรงงานบางส่วน และเตรียมความพร้อมแผนเชิงรุกรับมือฝนตกหนัก หากเกิดเหตุฉุกเฉิน 16-18 ก.ย.65
SUN เดินหน้าเปิดโรงงานดำเนินการผลิตตามปกติ หลังเข้าท่วมพื้นที่ทะลักในโรงงานบางส่วน และเตรียมความพร้อมแผนเชิงรุกรับมือฝนตกหนัก หากเกิดเหตุฉุกเฉิน
15 ก.ย. 2565

บริษัท ซันสวีท จำกัด (มหาชน) หรือ SUN กล่าวถึง ผลกระทบจากสถานการณ์อุทกภัยที่เกิดขึ้น เนื่องจากฝนตกหนักในประเทศไทยอย่างต่อเนื่อง ทำให้โรงงานได้รับมวลน้ำป่าไหลหลาก ทะลักเข้าท่วมพื้นที่ในโรงงานบางส่วน โดยไม่ได้เข้าไปในสายการผลิตแต่อย่างใด ขณะนี้ระดับน้ำในพื้นที่แห้งแล้วและสถานประกอบการสามารถเปิดดำเนินการได้ตามปกติ
นายองอาจ กิตติคุณชัย ประธานเจ้าหน้าที่บริหาร กล่าวถึง สถานการณ์น้ำท่วมบริเวณโรงงานซันสวีท เมื่อวันที่ 14 กันยายน 2565 จากฝนตกหนักต่อเนื่อง ทำให้เกิดมวลน้ำขนาดใหญ่ในแม่น้ำขานที่อยู่ใกล้กับโรงงานมีระดับสูง และน้ำไหลระบายไม่ทัน จึงล้นทะลักท่วมบริเวณใกล้เคียงและพื้นที่ของโรงงาน ขณะนี้ระดับน้ำในพื้นที่แห้งแล้ว สามารถดำเนินการผลิตตามปกติ
ทั้งนี้แม้ว่าทุกอย่างจะกลับเข้าสู่ภาวะปกติแล้ว บริษัทยังคงติดตามสถานการณ์และเตรียมความพร้อมแผนเชิงรุกรับมือหากเกิดเหตุฉุกเฉิน เนื่องจาก ล่าสุดกรมอุตุนิยมวิทยาได้ประกาศว่าอาจจะมีร่องมรสุมพาดผ่านเข้ามาในพื้นที่ ในช่วงวันที่ 16 -18  กันยายน 2565 อีกครั้ง
“อย่างไรก็ตาม บริษัทได้ให้ความสำคัญสูงสุดในการบริหารความต่อเนื่องทางธุรกิจ และการรักษาความปลอดภัยของพนักงาน จากปัญหาภัยธรรมชาติที่ไม่คาดคิด เพื่อให้ความมั่นใจว่าบริษัทจะยังสามารถดำเนินผลิตสินค้า เพื่อจัดส่งต่อไปยังผู้บริโภคในประเทศและต่างประเทศได้ตามกำหนด” นายองอาจ กล่าว